Pénzügyi lekérdezések

A rendszerben tárolt vevői valamint szállítói számlák, és a hozzájuk tartozó teljesítettségi információk (bank és házipénztár) alapján elérhetőek különböző pénzügyi funkciók, lekérdezések, összesítések, listák. Ezek közül a legfontosabbak:

Folyószámla

Az egyik legtöbbet használt pénzügyi lekérdezési menüpont a Pénzügy → Folyószámla.
A partner kiválasztását követően egy olyan PDF dokumentumot kapunk, ami tartalmazza a partner összes vevő és szállítói számláját, azok kiegyenlítettségi állapotát, valamint összegezve ezeket az aktuális állapot szerint.
Pénzügyi elszámolási eltérés esetén célszerű eljuttatni egy ilyen folyószámla kivonatot a partnernek, így ellenőrizheti a rendszerben nyilvántartott számlákat és azok pénzügyi teljesítettségét.

Lekérdezések

A Pénzügy → Pénzügyi lekérdezések menüpontban szereplő alap lekérdezések használatával információkhoz juthatunk.
Az egyik leghasznosabb funkció az „Időszaki áttekintő”, amivel tetszés szerinti időszakra vonatkozóan gyorsan információt kapunk a bevételekről, kiadásokról, és a fizetendő vagy visszaigényelhető ÁFA mértékéről.

A Pénzügy → Áttekintő menüpont alap nézetében gyors áttekintést kaphatunk a pillanatnyi pénztár-, és bankszámlaegyenlegekről, valamint a tervezett bevételekről és kiadásokról.
A Rendezetlenek nézetben ugyan ezek az információk más csoportosításban találhatóak, segítve a rövid és hosszabb távú pénzügyi tervezést.

Kapcsolódó oldalak:

Pénzügyi levelek: pénzügyi egyenlegértesítő és fizetési felszólítás

Késedelmi kamat